b'\n_START_ARTICLE_\nEurovizijos dain\xc5\xb3 konkursas 2008\n_START_SECTION_\nKonkurso vieta\n_START_PARAGRAPH_\nSerbija \xc4\xafgijo teis\xc4\x99 rengti konkurs\xc4\x85 po Marijos \xc5\xa0erifovi\xc4\x87 laim\xc4\x97to 2007\xc2\xa0m. konkurso Helsinkyje, Suomijoje. Belgrado arena pasirinkta kaip konkurso vieta ir yra viena did\xc5\xbeiausi\xc5\xb3 u\xc5\xbedar\xc5\xb3 aren\xc5\xb3 Europoje, kuri talpina daugiau kaip 20 000 \xc5\xbemoni\xc5\xb3.\n_START_SECTION_\nVizualinis dizainas\n_START_PARAGRAPH_\nRTS konkurencijoje nuspr\xc4\x99sta d\xc4\x97l 2008\xc2\xa0m. konkurso interneto \xc5\xbeenklo, logotipo ir scenos k\xc5\xabrimo. Konkurso tema buvo \xe2\x80\x9eConfluence of Sound\xe2\x80\x9c (\xe2\x80\x9eGars\xc5\xb3 santakoje\xe2\x80\x9c). Tai buvo simbolis, rei\xc5\xa1kiantis, kad Belgradas yra ant dviej\xc5\xb3 Europos upi\xc5\xb3 santakos\xc2\xa0\xe2\x80\x93 Savos ir Dunojaus. Pasirinktas \xc5\xbeenklas\xc2\xa0simbolizavo rakt\xc4\x85. Jo grafin\xc4\xaf dizain\xc4\x85 suk\xc5\xabr\xc4\x97 Boris Miljkovi\xc4\x87.\n_START_SECTION_\nFormatas\n_START_PARAGRAPH_\nPer spaudos konferencij\xc4\x85 Helsinkyje EBU vykdantysis vadovas paskelb\xc4\x97, kad konkurso formatas gali b\xc5\xabti i\xc5\xa1pl\xc4\x97stas \xc4\xaf dvi pusfinalius 2008\xc2\xa0arba 2009\xc2\xa0m. 2007\xc2\xa0m. rugs\xc4\x97jo 28 d. EBU patvirtino, kad prie\xc5\xa1 final\xc4\x85 bus surengti du konkurso pusfinaliai.\n_START_SECTION_\nDalyviai\n_START_PARAGRAPH_\n2007\xc2\xa0m. gruod\xc5\xbeio 21 d. EBU patvirtino, kad 43 \xc5\xa1alys dalyvaus Belgrade. San Marinas, taip pat ir Azerbaid\xc5\xbeanas, debiutavo 2008\xc2\xa0m. konkurse, o Austrija nedalyvavo. Slovakija pasitrauk\xc4\x97 d\xc4\x97l biud\xc5\xbeeto problem\xc5\xb3._NEWLINE_\xc5\xa0ios \xc5\xa1alys var\xc5\xbe\xc4\x97si dviejuose pusfinaliuose, kurie buvo transliuojami 2008\xc2\xa0m. gegu\xc5\xbe\xc4\x97s 20 ir gegu\xc5\xbe\xc4\x97s 22 dienomis. Be to, \xe2\x80\x9eDisysis ketvertas\xe2\x80\x9c (Big Four)\xc2\xa0\xe2\x80\x93 Vokietija ir Ispanija naudojosi balsavimo teis\xc4\x97mis pirmame pusfinalyje. Pranc\xc5\xabzija, Jungtin\xc4\x97 Karalyst\xc4\x97 ir Serbija naudojosi balsavimo teis\xc4\x97mis antrame pusfinalyje.'